**Nr. 17150/09.07.2025**

**REGULAMENT PRIVIND ORGANIZAREA PROGRAMELOR DE STUDII POSTUNIVERSITARE DE CONVERSIE PROFESIONALĂ A CADRELOR DIDACTICE DIN ÎNVĂȚĂMÂNTUL PREUNIVERSITAR**

**COD: R 04-25**

**REGULAMENT**

**APROBAT**

**Președinte Senat**

**Conf. univ. dr. ing. Aurelia Pătrașcu**

|  |  |  |  |
| --- | --- | --- | --- |
|  | **Prenumele şi Numele** | **Semnătura** | **Data** |
| **Verificat - Președintele comisiei pentru activitatea didactică şi managementul calităţii a Senatului universitar** | **Prof.univ.dr.**  **Anca-Mihaela Dobrinescu** |  | .07.2025  .07.2025 |
| **Elaborat – Director DPPD** | **Conf.univ.dr.**  **Mihaela-Gabriela Badea** |  | 01.07.2025 |

|  |  |
| --- | --- |
| **EDIŢIA: 2** | **REVIZIA: 0 1 2 3 4 5** |

|  |  |  |
| --- | --- | --- |
|  |  |  |
| **Acest document a fost avizat în Comisia de monitorizare la data de 16 .07.2025 și aprobat în ședința Senatului universitar din data de 22.07.2025**  **Intră în vigoare la data aprobării în Senatul universitar** | | |

LISTA REVIZIILOR

|  |  |  |  |  |  |  |
| --- | --- | --- | --- | --- | --- | --- |
| Simbol  Revizie/  Data | Ediţie/  Revizie | Cap./  Pag. | Conţinutul reviziei | Responsabilităţi | | |
| Elaborat | Verificat | Aprobat |
| -/  1.07.2025 | 2 / 0 |  | Elaborare inițială | Conf.univ. dr.  Mihaela- Gabriela Badea | Prof.univ.  dr.  Anca-Mihaela Dobrinescu | Conf.univ. dr. Aurelia Pătrașcu |
|  |  |

**CUPRINS**

|  |  |
| --- | --- |
|  | Pagina |
| Lista reviziilor | 2 |
| Cuprins | 3 |
| Cadrul legislativ | 4 |
| CAPITOLUL I  Dispoziții generale | 4 |
| CAPITOLUL II  Inițierea unui program de conversie profesională | 5 |
| CAPITOLUL III  Organizarea și desfășurarea programului de conversie profesională | 6 |
| CAPITOLUL IV  Evaluarea competențelor și finalizarea programelor de studii | 7 |
| CAPITOLUL V  Dispoziții finale | 7 |

**CADRUL LEGISLATIV**

Elaborarea prezentului Regulament privind organizarea programelor de studii postuniversitare de conversie profesională a cadrelor didactice din învățământul preuniversitar s-a realizat în temeiul următoarelor documente de referinţă:

* Legea învățământului superior nr. 199/2023;
* Legea nr. 87/2006 privind aprobarea O.U.G. nr. 75/2005 privind asigurarea calităţii educaţiei;
* Standardele de calitate conforme cu Ghidul activităţilor de evaluare a calităţii programelor de studii universitare şi a instituţiilor de învăţământ superior ale ARACIS;
* Ordinul MECI nr. 3617/2005 privind aplicarea generalizată a Sistemului European de credite transferabile;
* Ordinul M.E.C.T.S. nr. 5703/2011 privind implementarea Cadrului Naţional al Calificărilor din Invăţămantul Superior (CNCIS), inclusiv anexa ce stabileşte metodologia de implementare a CNCIS;
* Ordinul M.E. nr. 1331/2024 privind aprobarea Normelor metodologice de organizare si funcţionare a programelor de conversie profesională a cadrelor didactice din învăţămantul preuniversitar;
* Carta Universitǎţii Petrol-Gaze din Ploiești;
* toate celelalte prevederi legale in vigoare.

**CAPITOLUL I**

**DISPOZIŢII GENERALE**

**Art.1** Programele de conversie profesională a cadrelor didactice din învăţământul preuniversitar, denumite în continuare programe de conversie profesională, au ca finalitate dobândirea de către cadrele didactice din învăţământul preuniversitar de noi competenţe pentru noi specializări şi/sau ocuparea de noi funcţii didactice, altele decât cele ocupate în baza formării iniţiale. Programele se adresează cadrelor didactice din învățământul preuniversitar cu definitivare/licențeiere în învățământ, titulare sau suplinitoare, absolvente cu diplomă de licență sau echivalentă, care doresc să dobândească o nouă specializare.

**Art.2** Potrivit legii, programele de conversie profesională sunt considerate formare continuă.

**Art.3** (1) În Universitatea Petrol-Gaze din Ploiești programele de conversie profesională se organizează la specializările pentru care există studii universitare de licenţă acreditate în domeniul respectiv.

(2) Programele de conversie profesională a cadrelor didactice din învăţământul preuniversitar se organizează și se desfășoară în cadrul Departamentului pentru Pregătirea Personalului Didactic din Universitatea Petrol-Gaze din Ploiești, în colaborare cu alte departamente din cadrul Universității.

(3) Programele de conversie profesională se pot organiza numai în limbile şi la formele de învăţământ în care sunt şcolarizate programele de studii universitare de licenţă, pe care se fundamentează în regim cu frecvenţă.

(4) Programele de conversie profesioanlă pentru specializarea *Educație tehnologică* pot fi organizatae de insituțiile de învățământ superior care au programe de studii universitare de licență acreditate în domeniul fundamental *Științe inginerești.*

**Art.4** (1) Pentru desfășurarea programelor de conversie profesională, Universitatea Petrol-Gaze din Ploiești solicită sprijinul inspectoratelor şcolare pentru a asigura condiţiile de realizare a practicii pedagogice prevăzute în planurile de învăţământ, în unităţi de învăţământ preuniversitar de stat.

(2) Universitatea Petrol-Gaze din Ploiești informează Inspectoratul Şcolar Judeţean Prahova şi celelalte inspectorate şcolare judeţene din regiune asupra ofertei de programe de conversie profesională şi stabileşte condiţiile de colaborare cu aceşti parteneri.

**Art.5** Activitatea de secretariat aferentă programului de conversie profesională este gestionată de Departamentul pentru Pregătirea Personalului Didactic din cadrul Universității Petrol-Gaze din Ploiești.

**Art.6** (1) Durata unui program de conversie profesională este de minimum 3 semestre dacă prin programul de conversie se obţin competenţe de predare a unei discipline din domeniul fundamental aferent domeniului de specializare înscris pe diploma de licenţă sau de minimum 4 semestre dacă se obţin competenţe de predare a unei discipline din alt domeniu fundamental decât domeniul fundamental aferent domeniului de specializare înscris pe diploma de licenţă.

(2) La programul de conversie profesională de 4 semestre, corespunzătoare acumulării unui număr de 120 de credite de studii transferabile, se pot înscrie cadre didactice care doresc să dobândească o nouăspecializare într-un domeniu fundamental decât cel în care au finalizat studiile universitare de licență.

(3) La programulde reconversie profesională de 3 semestre, corespunzătoare acumulării unui număr de 90 de credite de studii transferabile, se pot înscrie cadrele didactice care doresc să dobândească o nouă specializare în același domeniu fundamental cu cel în care au finalizat studiile universitare de licență.

**Art.7** (1) Programele de conversie profesională utilizează sistemul de credite de studii transferabile. Acordarea creditelor transferabile se face după aceeași metodologie urmată şi la studiile universitare de licenţă pe care se fundamentează programul de conversie profesională.

(2) Pentru programele de conversie profesională de 3 semestre se alocă 90 credite de studii transferabile şi 120 credite de studii transferabile pentru programele de conversie profesională de 4 semestre.

**Art.8** (1) Programele de conversie profesională se pot organiza cu finanţare din fonduri europene, în regim cu taxă sau cu finanţare din alte surse.

(2) Cuantumul taxelor de şcolarizare şi al altor taxe aferente fiecărui program de conversie din ofertă se stabileşte anual de Senatul Universităţii, la propunerea departamentului.

(3) Fondurile rezultate din încasarea taxelor aferente programelor de conversie profesională a cadrelor didactice din învăţământul preuniversitar constituie venituri proprii extrabugetare.

**Art.9** Departamentul care gestionează programe de conversie elaborează oferta privind programele de conversie profesională, pe specializări, care se face publică prin afişare la avizierul departamentului şi pe site-ul Universității Petrol-Gaze din Ploiești. Oferta se actualizează permanent.

**CAPITOLUL II**

**INIŢIEREA UNUI PROGRAM DE CONVERSIE PROFESIONALĂ**

**Art.10** Iniţierea unui program de conversie profesională se realizează pe baza unei analize de nevoi efectuată de Universitatea din Petrol-Gaze din Ploiești în colaborare cu inspectoratele şcolare.

**Art.11** Directorul de departament supune solicitarea pentru aprobare membrilor departamentului şi Senatului universitar, pe baza analizei resursei umane şi a unei fundamentări financiare specifice fiecărui domeniu.

**Art.12** Activitatea programului de conversie profesională este coordonată de un *responsabil de program*, desemnat de departament, cu avizul Consiliului departamentului.

**Art.13** (1) Planurile de învăţământ pentru programele de conversie profesională se elaborează de către departamentul organizator, în colaborare cu alte departamente implicate, cu respectarea cerinţelor impuse programelor pentru învăţământ preuniversitar şi a standardelor profesionale pentru profesia didactică. Finalizarea circuitului intern al planurilor de învăţământ se încheie cu aprobarea lor de către Senatul universitar şi cu informarea Ministerului Educației și Cercetării.

(2) Pentru a se obţine aprobarea Senatului universitar, Departamentul organizator întocmeşte şi depune un pachet de documente: planul de învăţământ al programului de licenţă acreditat, planul de învăţământ al programului de conversie profesională propus și fişele disciplinelor.

**CAPITOLUL III**

**ORGANIZAREA ŞI DESFĂŞURAREA PROGRAMULUI DE CONVERSIE PROFESIONALĂ**

**Art.14** La programele de conversie profesională se pot înscrie cadrele didactice încadrate în sistemul de învăţământ preuniversitar care au finalizat cu diplomă cel puţin studiile universitare de licenţă sau echivalente.

**Art.15** (1)Înscrierea candidaţilor se realizează, conform regulamentelor universitare în vigoare, la sediul Departamentului pentru Pregătirea Personalului Didactic. În baza taxei, solicitantul poate depune opţiuni pentru mai multe programe de conversie profesională din acelaşi domeniu fundamental.

(2) Cererile pentru înscrierea la programul de conversie profesională trebuie însoțite de:

a) adeverință eliberată de o unitate de învățământ preuniversitar care atestă că solicitantul este încadrat în anul școlar respectiv, postul/catedra ocupată, statutul acestuia (titular/suplinitor), precum și informații referitoare la acordarea definitivării în învățământ, respectiv a gradului didactic, după caz;

b) copie a diplomei de licență sau echialentă și, după caz, a diplomei de master.

**Art.16** Admiterea candidaţilor pentru unul dintre programele de conversie profesională se organizează de către departamentul în care se gestionează programul de conversie. Ierarhizarea candidaților se face descrescător, pe baza mediei obținute la examenul de licență. La medii egale, pentru departajare, se ia în considerare media aritmetică a mediilor anilor de studii universitare de licență/nota obținută pentru susținerea lucrării de licență/proiectului de diplomă.

**Art.17** Formaţia minimă de cursanţi se stabileşte la nivelul departamentului organizator, în baza unei fundamentări financiare. În cazul în care nu s-a întrunit numărul minim de cursanţi, programul este amânat pentru cel mult două semestre. Candidatul admis îşi poate menţine opţiunea şi dreptul de a-l urma la o dată care va fi stabilită ulterior.

**Art.18** La începerea programului de conversie profesională, Departamentul pentru Pregătirea Personalului Didactic încheie cu candidaţii admişi un contract de studii pentru perioada şcolarizării şi întocmeşte decizia de înmatriculare a acestora, în baza taxei de înmatriculare încasate.

**Art.19** (1) Activitatea de practică pedagoggică (predare la clasă) reprezintă minimum de 25% din orele aferente planului de învățământ.

(2) Pentru organizarea practicii pedagogice la programele de conversie profesională a cadrelor didactice din învățământul preuniversitar, universitatera încheie contracte cu unități de învățământ preuniveristar cu statut de școli de aplicație.

**CAPITOLUL IV**

**EVALUAREA COMPETENȚELOR ŞI FINALIZAREA PROGRAMELOR DE STUDII**

**Art.20** Evaluarea competențelor se realizează în conformitate cu Regulamentul de examinare şi notare a studenţilor aprobat de Senatul universitar.

**Art.21** Cursanţii au dreptul să se prezinte la evaluările semestriale şi la evaluarea finală numai dacă s-au achitat de toate obligaţiile profesionale şi financiare (fac dovada achitării taxei de şcolarizare).

**Art.22** Programele de conversie profesională se finalizează cu examen de absolvire care se desfăşoară numai la Universitatea Petrol-Gaze din Ploiești, conform Regulamentului privind organizarea și desfăşurarea examenelor de absolvire, licență/diplomă și disertație la Universitatea Petrol-Gaze din Ploieşti.

**Art.23** Comisiile de examen de finalizare a studiilor se stabilesc pentru fiecare program de conversie profesională, la propunerea responsabilului de program, cu avizul Consiliului departamentului organizator, fiind aprobate de Senatul universitar.

**Art.24** Actul de studii eliberat după promovarea examenului de absolvire este Diploma de conversie profesională, care este însoţită de supliment descriptiv.

**Art.25** Formatul diplomei de conversie profesională şi al suplimentului descriptiv sunt aprobate prin ordin al Ministerului Educației și Cercetării şi se gestionează potrivit Regulamentului actelor de studii.

**CAPITOLUL V**

**DISPOZIŢII FINALE**

**Art.27** Activitatea din cadrul programelor de conversie profesională nu se normează în statul de funcțiuni al Departamentului organizator de programe de conversie.

**Art.28** Cursanţii care nu-şi achită la timp obligaţiile financiare pierd calitatea de student.

**Art.29** Aprobarea modificării prezentului regulament este de competenţa Senatului universitar.

**Art.30** Ediția 1, revizia 0 a prezentului regulament intră în vigoare la data aprobării de către Senatul universitar**.**